Gajanos ir Lietuvos santykiai

Gajanos ir Lietuvos santykiai – dvišaliai tarptautiniai santykiai tarp Gajanos ir Lietuvos.

Diplomatiniai santykiai užmegzti 2012 m. sausio 25 d.

Abi šalys yra Jungtinių Tautų narės. 2022 m. pradžioje Lietuvoje Gajanos piliečių negyveno.Migracijos metraštis 2021 , Migracijos departamentas prie VRM

Gajana yra akreditavusi vyriausiąją komisiją Lietuvai (vyriausiasis komisaras reziduoja Jungtinėje Karalystėje).Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-11-10  Lietuva nėra Gajanai akreditavusi ambasadoriaus, tačiau yra akreditavusi ambasadorių Lotynų Amerikos ir Karibų valstybių bendrijai, kurios sekretoriato būstinė yra Gajanoje ir kurios narė yra Gajana.

 Santykių istorija 

2004 m. gegužės 27-29 d. Meksikos mieste Gvadalacharoje vykusiame Europos Sąjungos, Lotynų Amerikos ir Karibų jūros valstybių bei vyriausybių vadovų susitikime Lietuvą atstovaujantis Lietuvos užsienio reikalų ministerijos sekretorius Šarūnas Adomavičius susitiko su Gajanos užsienio reikalų viceministru. Sutarta „artimiausiu metu“ užmegzti diplomatinius santykius.URM sekretorius Meksikoje susitiko su Karibų jūros bei Centrinės Amerikos šalių diplomatais (Lietuvos Respublikos užsienio reikalų ministerija)

Diplomatiniai santykiai tarp valstybių užmegzti 2012 m. sausio 25 d. Lietuvos ir Gajanos nuolatiniams atstovams Jungtinėse Tautose ambasadoriams Daliui Čekuoliui ir Džordžui Talbotui savo vyriausybių vardu Niujorke (JAV) pasirašius bendrą komunikatą, kuriuo užmezgami Lietuvos ir Gajanos diplomatiniai santykiai. Gajana tapo 159 valstybe, su kuria Lietuva užmezgė diplomatinius santykius.Lietuva užmezgė diplomatinius santykius su Gajana (Lietuvos Respublikos užsienio reikalų ministerija)

2018 m. gegužės 23 dieną Lietuvos nuolatinė atstovė Jungtinėse Tautose ambasadorė Audra Plepytė viešėjo Gajanos sostinėje Džordžtaune, kur įteikė skiriamuosius raštus Karibų bendrijos Generaliniam Sekretoriui Irvinui Larokui.Ambasadorė A. Plepytė įteikė skiriamuosius raštus Karibų bendrijos Generaliniam Sekretoriui (Lietuvos Respublikos užsienio reikalų ministerija) 

Susitikimas tarp Lietuvos ir Gajanos ministrų įvyko 2018 m. liepos mėn. Briuselyje, abiejų šalių atstovams dalyvaujant 2-ajame Europos Sąjungos, Lotynų Amerikos ir Karibų valstybių bendruomenės šalių užsienio reikalų ministrų susitikime. Jo metu Lietuvos užsienio reikalų ministras Linas Linkevičius susitiko su Gajanos viceprezidentu ir užsienio reikalų ministru Karlu B. Grynidžu, aptarė aktualius dvišalių santykių klausimus.Ministras L. Linkevičius dalyvauja ES-CELAC užsienio reikalų ministrų susitikime (Lietuvos Respublikos užsienio reikalų ministerija)

 Ekonominiai santykiai 
2018 m. duomenimis, prekybos apyvarta tarp Lietuvos ir Gajanos siekė 323,8 tūkst. eurų.

Prekybos balanse dominuoja eksportas iš Lietuvos į Gajaną.

 Eksportas sudaro 311,9 tūkst. eurų.
 Importas sudaro 11,9 tūkst. eurų.

 Metai  2016  2017  2018 Eksportas į Gajaną (tūkst. eur.) 254,3  152,7  311,9 Importas iš Gajanos (tūkst. eur.) 0,2  0,2  11,9

 Pasiuntinių ir ambasadorių sąrašas 

 Gajanos komisarai Lietuvai 
Nėra duomenų.

 Lietuvos pasiuntiniai Gajanai 
Lietuva ambasadoriaus Gajanai akreditavusi nėra.

 Šaltiniai 

 Nuorodos 
 Gajana | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Gajana